Publication: Magyar Közlöny
Issue: MK-2002-114 (Year: 2002, Number: 114)
Era: 1990-2004
Section: A 20/1999. (VI. 25.) AB határozatban az Alkotmánybíróság megállapította, hogy a szexuális irányultság alapján
Paragraph Index: 578

1. A Btk. 199. § alkotmányosságának kérdésében az Alkotmánybíróság — az indítványok fõ érvelésének megfelelõen — nem a valamely magatartás bûncselekménnyé nyilvánítása vizsgálatánál szokásosan alkalmazott általános alapjogi, ún. „szükségesség/arányosság” teszt alapján döntött [ennek lényege összefoglalva: 18/2000. (VI. 6.) AB határozat, ABH 2000, 117., 123—124.], hanem a testvérek közötti fajtalanság büntetendõségének alkotmányossági megítélésénél alkalmazott ún. „ésszerûségi” teszt szempontjai szerinti elemzést végezte el. Ennek elsõ lépéseként az Alkotmánybíróság megállapította, hogy a szabályozás szempontjából kik tekinthetõk homogén csoportnak. Ezt 2002/114. szám követõen vizsgálta, hogy a büntetéssel fenyegetett magatartás meghatározásakor a törvényalkotó az alkotmányos követelményeknek megfelelõen különböztetett-e a 18 éven felüli elkövetõk, illetve a 14—18 év közötti sértettek (dogmatikailag: passzív alanyok) között: mindegyikük szempontjait hasonló figyelemmel és méltányossággal értékelte-e akkor, amikor az egyetértõ, kölcsönös beleegyezésen alapuló homoszexuális kapcsolatot büntetni rendelte, a heteroszexuális kapcsolatot viszont nem. 1.1. Az Alkotmánybíróság álláspontja szerint a Btk.

Source: https://magyarkozlony.hu/hivatalos-lapok/eb710bed6dfb189118ccf56032245da5984aac07/dokumentumok/83eafcc1bbf1bbb8c53dd907467e8c6009124a23/letoltes